CELEX: 22005D0757
Language: lt
Date: 1130112000000
Title: 2005 m. spalio 24 d. ES ir Maroko asociacijos tarybos rekomendacija Nr. 1/2005, dėl ES ir Maroko veiksmų plano įgyvendinimo

28.10.2005   
            
            
               LT
            
            
               Europos Sąjungos oficialusis leidinys
            
            
               L 285/49
            
         ES IR MAROKO ASOCIACIJOS TARYBOS REKOMENDACIJA Nr. 1/2005
   2005 m. spalio 24 d.
   dėl ES ir Maroko veiksmų plano įgyvendinimo
   (2005/757/EB)
   ES IR MAROKO ASOCIACIJOS TARYBA,
   atsižvelgdama į Europos ir Viduržemio jūros regiono šalių susitarimą, kuriuo įsteigiama Europos Bendrijų ir jų valstybių narių ir Maroko Karalystės asociacija, ypač į jo 80 straipsnį,
   kadangi:
   
               (1)
            
            
               Europos ir Viduržemio jūros regiono šalių susitarimo 80 straipsnyje numatyta Asociacijos tarybai suteikti įgaliojimus teikti rekomendacijas norint pasiekti Susitarimo tikslus.
            
         
               (2)
            
            
               Kaip apibrėžta Europos ir Viduržemio jūros regiono šalių susitarimo 90 straipsnyje, Šalys imasi visų bendrųjų ar konkrečių priemonių, siekdamos įvykdyti Susitarime nurodytus įsipareigojimus, ir stebi, kad Susitarime numatyti tikslai būtų pasiekti.
            
         
               (3)
            
            
               Europos ir Viduržemio jūros regiono šalių susitarimo Šalys pritarė ES ir Maroko veiksmų plano tekstui.
            
         
               (4)
            
            
               ES ir Maroko veiksmų planu bus remiamas Europos ir Viduržemio jūros regiono šalių susitarimo įgyvendinimas šalims patvirtinant konkrečias priemones, kuriomis bus nurodoma tolesnė tokio įgyvendinimo eiga.
            
         
               (5)
            
            
               Veiksmų planas turi du tikslus: pateikti konkrečias priemones, kad Šalys įvykdytų Europos ir Viduržemio jūros regiono šalių susitarime numatytus įsipareigojimus ir pateikti platesnę programą tolesniam ES ir Maroko santykių vystymui, siekiant pagerinti ekonominę integraciją ir stiprinti politinį bendradarbiavimą, remiantis bendrais Europos ir Viduržemio jūros regiono šalių susitarime nustatytais tikslais,
            
         PATEIKIA ŠIĄ REKOMENDACIJĄ:
   Vienintelis straipsnis
   Asociacijos taryba rekomenduoja, kad Šalys įgyvendintų priede pateikiamą ES ir Maroko veiksmų planą (1), nes tai padės pasiekti Europos ir Viduržemio jūros regiono šalių susitarime nustatytus tikslus.
   
      Priimta Briuselyje, 2005 m. spalio 24 d.
      
         
            Asociacijos tarybos vardu
         
         
            Pirmininkas
         
         M. BENAÏSSA
         
      
   
   
      (1)  http://register.consilium.eu.int